Komisijos reglamentas (EB) Nr. 1350/2003
2003 m. liepos 30 d.
iš dalies keičiantis Reglamentą (EB) Nr. 97/95 dėl bulvių krakmolo gamybos 2003/2004 prekybos metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimas, padarytais Reglamentu (EB) Nr. 1104/2003 [2], ypač į jo 8 straipsnio 5 dalį,
atsižvelgdama į 1994 m. liepos 27 d. Tarybos reglamentą (EEB) Nr. 1864/94 nustatantį bulvių krakmolo gamybos kvotų sistemą [3], su paskutiniais pakeitimas, padarytais Reglamentu (EB) Nr. 962/2002 [4], ypač į jo 8 straipsnį,
kadangi:
(1) 2001/2002 prekybos metams taikomi kiekiai atsižvelgiant į Reglamentu (EEB) Nr. 1766/92 nustatytą minimalią kainą ir išmoką augintojui, taip pat Reglamentu (EB) Nr. 1868/94 nustatytą priemoką bulvių krakmolo gamintojams yra nepakitę 2002/2003 ir 2003/2004 prekybos metams.
(2) 1995 m. sausio 17 d. Komisijos reglamento (EB) Nr. 97/95, nustatantis išsamias Tarybos reglamento (EB) 1766/92 taikymą dėl minimalių kainų ir kompensacijų išmokėtinų bulvių augintojams, bei Tarybos reglamento (EB) 1868/94, nustatančio bulvių krakmolo gamybos kvotų sistemą, taikymo taisykles [5] su paskutiniais pakeitimas, padarytais Reglamentu (EB) Nr. 1425/2002 [6], II priede yra nustatyta minimali kaina, krakmolo gamintojui mokėtina priemoka ir išmoka, mokėtina bulvių augintojui už bulves pagal jose esantį krakmolo kiekį bei 5050 g bulvių povandeninį svorį iki 2002/2003 prekybos metų. Dėl to II priedą reikėtų iš dalies pakeisti atsižvelgiant į jo taikymą 2003/2004 prekybos metais, kai naudojami tokie patys 2001/202 ir 2002/2003 prekybos metais taikyti kiekiai.
(3) Siekiant užtikrinti prekybos metų tęstinumą šiame reglamente numatytos priemonės turi būti taikomos nuo 2003 m. liepos 1 dienos.
(4) Todėl Reglamentą (EB) Nr. 97/95 reikia atitinkamai iš dalies pakeisti.
(5) Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 97/95 II priede paantraštė "B dalis: 2001/202 ir 2002/2003 prekybos metai" pakeičiama "B dalis: 2001/202, 2002/2003 ir 2003/2004 prekybos metai".
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2003 m. liepos 1 dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. liepos 30 d.